Eskom het Maandag gesê die risiko vir beurtkrag is tans laag, aangesien talle bedrywe nog gesluit is vir die vakansie.
"Die kragstelsel sal hierdie week en vir die res van die feesseisoen na verwagting onder druk, maar stabiel bly," het 'n woordvoerder van Eskom in 'n verklaring gesê. "Die stelsel bly egter kwesbaar, wat beteken dat 'n ekstra lading of foute op die stelsel moontlik tot beurtkrag kan lei."
Eskom het gesê hy sal hierdie tydperk gebruik om die agterstand op sy aanleginstandhouding te verminder en maan Suid-Afrikaners om elektrisiteit steeds spaarsamig te gebruik.
CHRISTA CONTINO · 4 jaar gelede
Eskom moet krag by Ekurhuleni kry. 30% van hulle straatligte brand 24 uur per dag en as jy hulle werkers wat met straatligte werk daarop wys, is hulle reaksie: Dis nie ons problem nie!!!